Nummer  6 


1.  JUNI  1940 


89.  Aargang 


En  Martyrs  Vidnesbyrd 

af  Ældste   Nephi   Jensen. 


I  Slutningen  af  det  19.  Aarhundrede  boede  der  i  Salt 
Lake  City  en  kendt,  veluddannet  Herre.  Han  var  Sagfører 
af  Profession;  men  en  ivrig  Kritiker  af  Mormonismen  af 
Kald.  Han  blev  saa  hengiven  til  dette  Kald,  at  han  til  Slut 
opgav  sin  Stilling,  samlede  en  meget  omfattende  Samling 
Litteratur  om  Mormonerne  og  begyndte  at  skrive  kritiske 
Afhandlinger  om  vor  Religion.  Efter  at  han  et  Stykke  Tid 
havde  været  beskæftiget  med  dette  Arbejde  at  prøve  at 
finde  Fejl  og  Vildfarelser  i  Mormonismen,  stillede  en  Mor- 
mon ham  en  Dag  følgende  Spørgsmaal: 

„Hvorledes  betragter  De  Joseph  Smith?" 

„Jeg  kan  ikke  betragte  ham  for  at  være  andet  end  det, 
han  selv  kalder  sig",  svarede  Kritikeren  uden  Tøven. 

Karakteren  af  Joseph  Smiths  Vidnesbyrd  har  øjensynligt 
i  høj  Grad  bidraget  til  at  bringe  denne  Kritiker  til  hans  ær- 
lige og  oprigtige  Slutning.  Profetens  Vidnesbyrd  om  Mor- 
mons Bogs  Oprindelse  er  fuldstændig  uforklarlig,  hvis  man 
ikke  tager  den  Forudsætning,  at  han  talte  Sandhed. 

Man  bliver  tvunget  til  at  tage  et  af  de  tre  Standpunkter 
til  hans  positive  Vidnesbyrd:  (1)  Han  blev  bedraget;  (2) 
Han  var  en  bevidst  Bedrager;  (3)  eller  han  var  en  sand 
Profet.  Hvilket  af  disse  Standpunkter  er  rigtigt? 

Kan  man  sige,  at  han  blev  bedraget?  Lad  os  prøve  at 
se.  Han  erklærer,  at  han  tog  Guldpladerne,  løftede  dem  op 
fra  deres  Skjulested  og  bragte  dem  hjem.  Efter  hans  egen 
Selvbiografi  havde  han  disse  Plader  hos  sig  hver  eneste 
Dag  i  tre  Maaneder,  idet  han  dagligt  oversatte  fra  dem. 
Forestillede  han  sig  kun,  at  han  løftede  disse  tunge  Plader  op 
fra  deres  Skjulested?  Forestillede  han  sig  blot,  at  han  bragte 
dem  med  sig  hjem?  Antog  han  blot,  at  han  havde  dem  hos 
sig  hver  Dag  i  flere  Maaneder?  Var  hans  daglige  Over- 
sættelsesarbejde fra  dem  kun  lutter  Fantasi?  For  at  være 
i  Stand  til  at  sige,  at  han   blev  ubevidst  bedraget,  maa  vi 

kunne  besvare  alle  disse  Spørgs- 
maal  bekræftende.  Hvis  vi  er  i 
Stand  til  at  gøre  dette,  vil  vi  være 
tvunget  til  at  sige,  at  han  var 
afsindig. 

For  nogle  Aar  siden  spurgte 
Forfatteren  af  denne  Artikel  en 
fremragende  Pædagog,  hvis  Ho- 
vedfag var  Psykologi,  om  Joseph 
Smith,  medmindre  han  var  sinds- 
syg, kunde  have  forestillet  sig,  at 
han  var  i  Besiddelse  af  Guld- 
pladerne i  disse  Maaneder,  hvis 
han  ikke  havde  været  det. 
„Bestemt  ikke",  svarede  Pædagogen.  „En  saadan  Ting 
vilde  have  været  umulig". 

Forsøget  paa  at  forklare  Joseph  Smiths  Paastande  medr 
at  han  led  af  en  eller  anden  mental  Abnormitet  strander  fuld- 
stændig, naar  vi  betragter  hans  vidunderlige  Opnaaelser.  Den 
Kirkeorganisation,  som  han  oprettede,  er  saa  kompliceret  og 
fuldkommen  i  Organisation  og  saa  effektiv  i  dens  praktiske 
Operationer,  at  det  er  absolut  umuligt  at  tro,  at  en  unormal 
Hjerne  kunde  have  udtænkt  den.  Den  store  anglikanske  Kirke 
i  Kanada  har  i  sit  Bulletin  No.  48,  udgivet  i  Juli  1921,  officielt 
erklæret,  at  Mormonkirkens  Organisation  „maa  siges  at  være 
fuldkommen".  Fuldkommenhed  er  et  Tegn  paa  Guddomme- 
lighed. Den  er  aldrig  et  Produkt  af  Sindssyge. 

Joseph  Smith  var  yderligere  en  dygtig  profetisk  Lærer.  De 


Joseph  Smith 

Principper,  han  lærte,  fungerer.  De  har  givet  og  giver  endnu 
vidunderlige  og  forbavsende  Resultater.  Omen  saadan  Profet 
har  Mr.  Dana  i  sin  Bog  om  nervøse  Sygdomme  og  Psy- 
kiatri træffende  sagt: 

„Karakteristisk  for  Sindssyge  er,  at  Personens  Arbejde  er 
unyttigt,  hans  Indflydelse  kortvarig  og  ubetydelig;  hans 
Ideer  for  absurde  og  upraktiske  til,  at  selv  uvidende  Men- 
nesker vil  modtage  dem.  Jeg  betragter  ikke  Profeter  og 
Organisatorer  som  Joseph  Smith  eller  store  sociale  Reforma- 
torer som  Rouseau  for  at  være  sindssyge.  En  sindssyg  Person 
er  ikke  skabende;  men  er  svag  og  mangler  Udholdenhed". 

Den  store  franske  Nationalist  Ernest  Renan  er  af  samme 
Mening 

„En  sindssyg  Person  har  aldrig  været  i  Stand  til  at  ud- 
øve nogen  Effekt  paa  Menneskehedens  Fremgang". 

Joseph  Smith  udøvede  en  dyb  og  alvorlig  Effekt  paa  Men- 
neskeheden. Han  efterlod  sig  en  sund,  praktisk  Religions- 
filosofi, som  virkeligt  forvandler  og  forædler  Menneskene. 
Ud  fra,  hvad  han  lærte,  er  der  opstaaet  en  storslaaet  Civi- 
lisation, som  i  en  ultramaterilistisk  Tidsalder  leder  Folk  til 
at  sætte  Hjertets  og  Hjernens  ædle  Opnaaelser  langt  over 
de  kortvarige  Glæder  ved  Rigdom  og  sanselig  Tilfredsstil- 
else. Den  Sandhed,  han  lærte,  den  ædle  Tro,  han  fremkaldte, 
den  effektive  Kirkeorganisation,  han  efterlod  sig  og  hans 
eget  Navns  Berømthed  tvinger  os  til  at  tro,  at  han  var  en 
Mand,  der  var  i  Besiddelse  af  en  sund  Fornuft  og  en 
stærk  Karakter;  at  han  ikke  blev  bedraget,  ej  heller  kunde 
være  blevet  det. 

Men  var  han  en  bevidst  Bedrager?  Hele  hans  mærkelige 
og  tragiske  Liv  vidner  om  hans  fuldstændige  Ærlighed.  Een 
Begivenhed  alene  fastsætter  hans  absolutte  Oprigtighed. 
Søndag  den  23.  Juni  1844  var  han  og  hans  nærmeste  Venner 
kommet  over  paa  Vestsiden  af  Mississippifloden  udenfor  hans 
blodtørstige  Fjenders  Rækkevidde.  Han  havde  planlagt  at 
drage  ud  i  Klippebjergene.  Nogle  af  hans  Venner  sagde  til 
ham,  at  han  vilde  blive  anklaget  for  Fejghed,  hvis  han 
gjorde  dette.  Han  besvarede  denne  Haan  med  Ordene:,,  Hvis 
mit  Liv  er  uden  Værd  for  mine  Venner,  er  det  det  heller 
ikke  for  mig".  Han  krydsede  igen  Floden  og  begav  sig  til  den 

lille  skæbnesvangre  By  Kartago  og  overgav  sig  til  sine  Fjen- 
der, selvom  han  vidste,  at  dette  betød  den  visse  Død  for  ham. 
Paa  Vejen,  da  han  kom  forbi  sin  Farm,  der  laa  nærved 
Nauvoo,   og  for   sidste    Gang    saa    den  for  ham  saa  kære 
Plet,  udbrød  han  disse  højtidelige  Ord: 

»Je#  gaar  ligesom  et  Lam  til  Slagtebænken;  men  jeg  er  rclig 
som  en  Sommermorgen;  min  Samvittighed  er  ubesmittet  for  Gud 
og  alle  Mennesker.  Jeg  vil  dø  uskyldig,  og  det  vil  siges  om  mig: 
Han  blev  myrdet  med  koldt  Blod«. 

Dette  er  ikke  en  Bedragers  Tale.  Det  er  en  sjælden  helte- 
modig Sjæls  ædle  Ord.  Joseph  Smith  gav  frivilligt  sit  Liv 
for  sit  Vidnesbyrd  om  Mormonismens  Sandhed.  Skeptikeren 
vil  uden  Tvivl  prøve  at  feje  denne  højtidelige  Kendsgerning 
til  Side  med  en  Bemærkning  om,  at  andre  Mennesker  og- 
saa  er  døde  paa  Grund  af  deres  Mening.  Det  Faktum,  at 
en  Mand  dør  for  et  Princip,  beviser  ikke,  at  dette  Princip 
er  guddommeligt.  Der  findes  Mænd,  der  er  døde  paa  Grund 
af  deres  Overbevisning,  ja,  Hundreder  af  Mænd.  Men  der 
findes  en  uhyre  Forskel  mellem  at  dø  paa  Grund  af  ens 
Mening  eller  Overbevisning  og  at  dø  for  et  Faktums  Skyld. 
Joseph  Smith  gav  frivilligt  sit  Liv  for  en  Løgn  eller  et  Fak- 
tum. Han  døde  ikke  bare  for  en  Overbevisning.  Hvis  der 
er  nogen,  der  kan  have  Vished  om  noget  her  i  Verden, 
saa  havde  Joseph  Smith  det  om  Mormons  Bog.  Han  havde 
fuld  Vished,  om  den  var  sand  eller  falsk.  Det  var  ikke  blot  en 
Formodning.  Det  var  ikke  blot  en  Antagelse.  Han  vidste, 
at  hans  Vidnesbyrd  om  Mormons  Bog  var  enten  sandt  eller 
falsk.  Hvis  han  ikke  vidste  dette,  maa  han  have  været  unormal. 
Hans  vidunderlige  Opnaaelser  vil  ikke  tillade  os  at  drage 
en  saadan  Slutning.  Hvis  han  løj,  saa  døde  han  velvidende 
og  forsætligt  for  en  Løgn.  Vi  kan  ikke  modtage  en  saa 
urimelig  Paastand.  Den  er  uforenelig  med  alt  det,  vi  kender 
til  den  menneskelige  Natur.  Det  ligger  ikke  i  den  menne- 
skelige Natur  frivilligt  og  velvidende  at  dø  for  en  Løgn. 

Hundreder  af  Mennesker  er  døde  for  deres  Tro;  Tusin- 
der er  døde  for  deres  Overbevisning;  men  ikke  een  har 
frivilligt  opofret  sit  Liv  for,  hvad  han  vidste  var  Falskhed. 
Førend  nogen  med  god  Samvittighed  kan  forkaste  Joseph 
Smiths  Vidnesbyrd,  maa  han  først  angive  Navnet  paa  een, 

Fortsat  Side  68. 

PORTRÆTTER. 


I  de  følgende  Numre  af  „Stjernen"  startes  en  Serie  „Por- 
trætter", korte  Karakteristikker  af  kendte  Sidste  Dages  Hel- 
lige i  Danmark.  Vi  lægger  for  i  dette  Nummer  med  Æld- 
sterne  Aksel  Mathiesen  og  Edmund  Kaiser. 

I. 

Ældste  Aksel  Mathiesen  har  kun  været  Medlem  af  Kirken 
siden  3.  Januar  1937;  men    har  ikke   desto  mindre  udfyldt 

store  og  ansvarsfulde  Stillinger. 
Lige  siden  Broder  Mathiesen  blev 
døbt,  har  han  taget  aktiv  Del  i 
Kirkens  Arbejde.  Efter  kun  at  have 
været  Medlem  af  Kirken  i  godt  et 
Aar,  blev  han  af  Præsident  Mark 
B.  Garff  kaldet  til  at  udføre  en 
Mission  i  Danmark,  fra  hvilken 
Mission  han  blev  afløst  den  26. 
April  1939. 

Ved  Missionærernes  Afrejse  fra 
Danmark  blev  han  beskikket  til 
at  virke  som  Præsident  over  Oden- 
se Distrikt,  hvilken  Stilling  han 
endnu  indtager. 
Aksel  Maihiesen  Ældste  Mathiesen  har  ved  sin 

Virksomhed  skabt  Respekt  om  sit  Navn,  er  en  Mand,  som 
med  Pligt  og  Troskab  arbejder  for  den  Sag,  der  er  blevet 
en  Del  —  og  en  meget  væsentlig  —  af  hans  Liv.  Broder 
Mathiesen  har  et  stærkt  Vidnesbyrd  om  Evangeliet,  er  en 
god  Taler  og  har  vist  fremragende  Evner  som  præsiderende 
Embedsmand  i  Kirken,  ligesom  hans  personlige  Fremtræden 
er  beskeden  og  nobel.  Kendt  i  Den  danske  Mission  som 
en  oprigtig  Sidste  Dages  Hellig,  hvis  Ord,  der  lægges 
Vægt  paa. 

II. 

I  Modsætning  til  Broder  Mathiesen  er  Ældste  Edmund 
Kaisers  Forældre  begge  Medlemmer  af  Kirken  og  har  der- 
igennem givet  Sønnen  en  Arv  af  uvurderlig  Betydning. 
Broder  Kaiser  blev  indlemmet  i  Kirken  den  28.  Oktober 
1923  af  Ældste  Emil  Andersen  og  har  gennemgaaet  Præ- 
stedømmets Grader,  til  han  blev  ordineret  til  Ældste  den 
11.  December  1933  af  Præsident  Holger  M.  Larsen. 

Ældste   Kaiser   har  med  Iver  og  Interesse  deltaget  i  det 

kirkelige   Arbejde   og  indtaget  flere  ansvarsfulde  Stillinger. 

Under  hans  Ledelse  gennemgik  Københavns  Grens  Søn- 
dagsskole i  Aarene  1930-33  en  lyk- 
kelig Udvikling  til  Gavn  for  saavel 
store  som  smaa.  Kendt  over  det  gan- 
ske Land  er  Broder  Kaiser  blevet  som 
Præsident  for  Unge  Mænds  Forening, 
hvor  han  gennem  flere  Aar  har  været 
med  til  at  gøre  Ungdomsstævnerne 
til  de  store  Sukces'er.  Ved  sit  Initiativ, 
sit  Organisationstalent,  sin  Begejstring 
og  Hengivenhed  for  Ungdommen  staar 

,  Tr  .  han   som  et   samlende  Midtpunkt  for 

Edmund  Kaiser.  ,  r-.       ,    ..  0       , r     ,,    .  i 

denne.  Der  lyttes,  naar  Broder  Kaiser 

taler.    Alle   ved    instinktivt,   at   der   vil  falde  Ord  fra  hans 

Læber,  som  kan  blive  af  Betydning  for  den  enkelte. 

Ældste  Kaiser  er  —  (det  lyder  maaskesom  et  Paradoks)  til 

Trods  for  sin  glimrende  Uddannelse  —  en  overbevist  Sidste 

Dages   Hellig,  hvis  Tro  paa  Joseph  Smiths  guddommelige 

Kald    er  urokkelig   og  hvis  Liv  og  Færden  røber  en  sand 

Sidste  Dages  Hellig. 


PRISNEDSÆTTELSE 


For  at  give  saa  mange  som  mulig  af  vore  Medlemmer 
saavel  som  vore  Venner  en  Anledning  til  at  komme  i  Be- 
siddelse af  Kirkens  Bøger,  har  vi  besluttet  i  Juni  Maaned 
at  foretage  følgende  Prisnedsættelse: 

Før  Nu 

Bibelcitater Kr.  1,00     Kr.  0,80 

Den  kostelige  Perle -     0,75      -    0,50 

En  Advarselsrøst -     1,00      -    0,50 

Evangeliets  sande  Grundsætninger.     -     1,00      -    0,50 

Joseph  Smiths  Levnetsløb -     2,75      -    2,00 

Ny  Aabenbaring -     1,75      -     1,25 

Trosartikler -     3,00      -    2,00 

Zions  Sange  (svensk) -     2,50      -     1,50 

Denne  Prisnedsættelse  vil  dog  kun  gælde  i  Juni  Maa- 
ned, saa  vi  vil  derfor  anbefale  „Stjernens"  Læsere  snarest 
at  benytte  sig  af  dette  særlige  Tilbud,  Enhver  Ordre  til 
Missionskontoret  vil  prompte  og  hurtigt  blive  ekspederet. 
Missionskontoret,  Priorvej  12,  København  F. 


UKF 


UMF 


'lllllilllllllllllllllllllllllllllllllll    UDGIVET  AF  HOVEDBESTYRELSEN     lllllllllllllltrillllllllllllllimilt 


fjesus  sagde:  1>u  skal  elske  EHerren  din  £jud  af  hele  dit  SHjette  og  med 

hele  din  Sjæl  og  med  hele  dit  Sind,  dette  er  det  første  og  store  tBud  og 

det  andet  er  dette  ligt,  du  skal  elske  din  SYæste  som  dig  selv.    iHf  disse 

to  'Bud  afhænger  JFoven  og  ^Profeterne-. 

®        / 

Stævne  alligevel. 

Det  var  sikkert  med  en  vis  Skuffelse,  alle  modtog  Med- 
delsen om,  at  Stævnet  i  København  nu  i  Pinsen  maatte  af- 
lyses. Man  har  maaske  faaet  det  lntryk,  at  Hovedbestyrelsen 
havde  tabt  Hovedet  og  i  Huj  og  Hast  maatte  aflyse  Stæv- 
net indtil  videre.  Hvis  det  var  jeres  Tanke,  skal  det  være 
mig  en  Glæde  at  korrigere  den.  Sagen  om  Stævnets  Afhold- 
else har  været  til  saglig  Drøftelse  i  Hovedbestyrelsen,  og 
den  vægtigste  Aarsag  til  Aflysningen  var,  at  de  trafikale  For- 
hold var  for  usikre,  det  var  for  risikabelt  at  sætte  sig  for 
saa  store  Udgifter,  hvis  det  viste  sig,  at  der  hverken  fra 
Jylland  eller  Fyn  kunde  ventes  Deltagelse. 

I  Virkeligheden  var  der  gjort  et  stort  Forarbejde  af  Be- 
styrelsen i  Københavns  Grens  Ungdomsforening,  baade  med 
Hensyn  til  Inkvartering  og  andet  Program,  saa  det  er  sikkert 
disse  flittige  Medarbejdere,  der  har  maattet  inkassere  den 
største  Skuffelse. 

Men  der  bliver  Stævne  alligevel. 

Vi  har  tænkt  Afholdelse  af  ikke  mindie  end  to  Stævner, 
et  for  den  vestlige  Landsdel  og  et  for  den  østlige.  Saaledes 
faar  København  Stævne  den  23-24  Juni  med  Deltagelse  fra 
hele  Sjælland,  og  for  Jylland  og  Fyn  bliver  det  i  Aarhus  den 
10-  11  August.  Paa  den  Maade  mener  vi,  at  det  trafikale 
Problem  til  en  vis  Grad  bliver  ophævet.  Tro  endelig  ikke, 
at  der  ingen  maa  komme  til  begge  Stævner,  tværtimod  det 
venter  vi  i  høj  Grad  vil  blive  Tilfældet.  Vor  Missionspræsi- 
dent  har  velvilligt  givet  sin  Sanktion  til  at  være  til  Stede 
baade  paa  Sjælland  og  i  Jylland. 

Maa  jeg  lige  fortælle  lidt  om,  hvad  det  er,  vi  ønsker  at 
opnaa  og  hvordan  det  naas. 

I  en  Trængselstid,  hvor  Verden  staar  i  Brand,  hvor  Ufred 
efterfulgt  af  Sorg  og  Død,  er  det  daglige  Samtaleemne,  er 
det  vor  Pligt  at  skaffe  Sindene  Lindring  for  den  Overspændt- 
hed, der  stadig  er  raadende  blandt  alle  Mennesker,  det  er 
og  har  altid  været  Religionens  Opgave  at  forene  og  udbygge 
de  gode  Sider,  der  findes  i  hver  Person,  saadant,  at  Livet  selv 
for    de    haardest    ramte    vil  være  taaleligt  at  gennemleve,  og 

at  vi  altid  kan  hente  Trøst  og  Opmuntring  gennem  vor  Re- 
ligion, og  i  Bøn  til  alles  Gud,  den  Gud,  der  ønsker  en  Vel- 
signelse for  os  alle.  Vil  du  være  med  til  at  skabe  Ro  i  Sin- 
dene, være  med  til  at  viderebringe  de  Forhaabninger,  vi  alle 
nærer,  saa  mød  op  til  disse  aandelige  Stævner,  som  før  er 
nævnt. 

Har  du  alt  i  Forvejen  taget  dit  Standpunkt,  saa  vil  jeg 
ikke  forsøge  at  ruske  dig  op,  men  er  du  loyal  saa  hør  blot. 
Findes  der  noget  skønnere,  end  at  gøre  Glæde  for  andre, 
findes  der  noget  smukkere,  mere  ophøjet,  end  at  gøre  sig 
til  Talsmand  for  Guds  Sag,  den  Sag,  der  kun  gaar  ud  paa 
at  gavne  hele  Menneskeheden,  leve  for  den,  arbejde  for  den, 
og  til  sidst  dø  med  en  Bevidsthed  om,  at  du  altid  handlede 
ret,  og  ikke  dø  med  Kejser  Augustus  Ord  paa  Læberne: 
>Klap  nu  har  jeg  ikke  spillet  godt«.  Nej,  nej,  ingen  Sminke, 
intet  Skuespil,  vær  aaben,  sandru  og  fremfor  alt  ærlig. 

Kom  da  til  disse  aandelige  Stævner,  der  bliver  ingen  Brug 
for  Bal  og  Festbanket,  her  skal  det  være  en  Fest,  hvor  Hjer- 
terne slaar  med  fornyet  Kraft,  for  at  trøste  de  sorgfulde  og 
dulme  al  Uro  mellem  os.  Ja  her  bliver  kun  Brug  for  den 
Konkurrence,  der  tager  Sigte  paa  i  størst  muligt  Omfang  at 
gavne  og  styrke  Forholdet  mellem  Gud  og  os. 

Bryd  alle  Skranker,  vær  du  ogsaa  et  Led  i  Planen.  Du 
kender  ikke  selv  din  Betydning,  men  Gud  kender  den  og 
stoler  paa  dig.  Svigt  aldrig  hans  Tillid,  for  saa  har  du  med 
det  samme  svigtet  dig  selv.  Kast  Smaasorgerne  over  Bord 
og  lad  hver  Sidste  Dages  Hellig  træde  i  Brechen  for  den 
Sag,  der  er  os  kærest.  Lad  hver  Dansk  sige  uden  Skygge  af 
Tvivl,    »her  taler  andet  end  Mennesket,  her  taler  Aanden«. 

Julius  Andersen. 


En  Martyrs  Vidnesbyrd.  (Fortsat  &*  side  64). 

som  har  været  saa  tæt  knyttet  til  en  Løgn,  at  han  frivilligt 
og  velvidende  har  opofret  sit  Liv  for  denne  Usandhed.  Der 
findes  ikke  eet  saadant  Navn  paa  hele  den  lange  Martyr- 
liste. 

Joseph  Smiths  Vidnesbyrd  om  Mormons  Bogs  Guddom- 
melighed staar  fast  og  urokkeligt.  Det  har  et  umiskendeligt 
Præg  af  Sandfærdighed.  Han  saa  Guldpladerne  og  Indgra- 
veringerne derpaa.  Han  følte  o,g  berørte  disse  Plader.  Han 
hørte  Englens  Røst.  Han  kan  ikke  have  taget  Fejl.  Han 
var  ingen  Bedrager.  Det  brede  uudslettelige  Segl  af  hans  Blod 
er  et  uimodsigeligt  Bevis  paa  hansÆrlighed  og  Retskaffenhed. 

Foraardistriktskonferencerne. 


Aalborg: 

Aalborg  Gren  indledede  sin  Foraarskonference  med  en  vel- 
lykket Aftenunderholdning  med  Sang  og  Musik  Fredag  Aften 
den  5.  April.  Aftenen  forløb  paa  en  smuk  og  behagelig 
Maade,  og  Sangkoret  saavel  som  fiere  Solister  og  Kvartetter 
ydede  en  glimrende  Indsats.  Missionspræsident  Orson  B.  West 
overværede  Koncerten  og  udfyldte  Pausen  med  en  kort  Tale, 
hvori  han  opfordrede  Medlemmerne  til  at  overholde  Evange- 
liets Principper,  da  vi  kan  se,  at  vi  gaar  haarde  Tider  i  Møde. 

Søndag  Morgen  Kl.  9  atholdtes  Præstedømsmøde,  hvori 
fiere  lokale  Brødre  samt  Orson  B.  West  bar  deres  Vidnes- 
byrd til  Opbyggelse  for  de  tilstedeværende. 

Kl.  10  var  der  Søndagsskolekonference  og  Kl.  2  Ungdoms- 
foreningskonference. 

Aftenmødet  var  ligesom  alle  de  andre  Møder  særdeles 
godt  og  talrigt  besøgt.  Forskellige  lokale  Brødre  samt  Orson 
B.  West  talte  smukt  og  opbyggende  til  Forsamlingen.  Kon- 
ferencen sluttede  Mandag  Aften  med  en  vellykket  Kvindelig 
Hjælpeforeningsfest,  ved  hvilken  der  blev  solgt  smaa  Pakker 
og  Forfriskninger.  Alt  i  alt  en  overmaade  vellykket  Konfe- 
rence. L.  G    W. 

Aarhus: 

Aarhus  Distrikt  afholdt  halvaarlig  Konference  i  Dagene 
12.,  13.,  14.  og  15.  April.  Der  indledes  med  en  Koncert 
Fredag  Aften,  ved  hvilken  der  blev  udført  et  godt  tilrette- 
lagt Program  af  Koret. 

Lørdag  den  13.  April  var  der  Grensmøde.  Søndag  den  14. 
April  samledes  Præstedømmet  Kl.  9  Formiddag  til  Møde. 
Søndag  Formiddag  ledede  Søndagsskolen  Programmet,  der 
var  blevet  særdeles  godt  udarbejdet  af  Søndagsskolens  For- 
stander Richard  Nielsen.  Søndag  Eftermiddag  havde  Ung- 
domsforeningen Ledelsen  af  Mødet.  Søndag  Aften  var  der 
stort  offentligt  Møde.  Mandag  den  15.  sluttedes  Konferencen 
med  Kvindelig  Hjælpeforeningsbazar. 

Alle  Møderne  var  efter  Omstændighederne  godt  besøgte, 
og  vi  følte,  at  Herrens  Aand  var  iblandt  os.  Vi  beder  Her- 
ren velsigne  Den  danske  Mission  og  ønsker  alt  godt  for 
Fremtiden.  S.  A.  J. 

København: 

For  første  Gang  i  Den  danske  Missions  Historie  afholdt 
København  sin  halvaarlige  Konference  uden  Nærværelse  af 
Ældster  fra  Zion.  Konferencen  forløb  i  alle  Henseender  paa 

bedste  Maade  og  indlededes  i  Aar  med  et  Grensmøde  Lørdag 
Aften  den  20.  April,  under  Ledelse  af  Distriktspræsident 
Enoch  Andersen.  Efter  nogle  indledende  Bemærkninger  af 
Enoch  Andersen  fik  Ældste  Christian  Rasmussen  Ordet  Hans 
Tale  formede  sig  som  en  Appel  til  Søskende  om  at  overvære 
alle  de  Møder,  de  havde  Anledning  til.  Aftenens  anden  Taler 
var  Ældste  Carlos  E.  Andersen,  som  i  korte  Træk  dvælede 
ved  Erindringerne  fra  hans  Barndom  og  Ungdom  og  de  Er- 
faringer, han  havde  høstet.  Missionspræsident  Orson  B.  West 
var  Aftenens  sidste  Taler.  Han  opfordrede  Søskende  til  at 
være  dem  deres  Ansvar  bevidst  og  i  en  højere  Grad  leve  i 
Overensstemmelse  med  Evangeliets  Fordringer,  betale  en 
ærlig  Tiende  og  helligholde  Sabbaten. 

Konferencen  fortsatte  med  Præstedømsmøde  Søndag  Mor- 
gen Kl.  9  Mødet  Kl.  10  var  overladt  Søndagsskolen  og  blev 
ledet  af  denne  Organisations  Forstander  Kai  Jørgensen.  Lige 
inden  Mødets  Begyndelse  indløb  følgende  Telegram  fra  vor 
tidligere  kvindelige  Missionær  Alice  P.  Haroldsen:  »Mine 
Tanker  er  altid  hos  eder;  jeg  vil  altid  elske  eder«.  Dette 
Telegram  gjorde  megen  Lykke  hos  Søskende.  Søndagsskolens 
Program  var  særdeles  vellykket.  Der  blev  udført  et-omfat- 
tende  Program  af  Elever  fra  alle  Klasser. 

Grundet  paa  Mørklægningen  blev  Aftenmødet  afholdt  Kl.  5 
Eftermiddag.  Dette  Møde  blev  ledet  af  2.  Raadgiver  i  Grens- 
forstanderskabet  Ældste  Carlos  E.  Andersen.  Ungdomsfore- 
ningerne havde  faaet  overladt  Halvdelen  af  Tiden.  Aftenens 
første  Taler  var  Str.  Krista  Pedersen,  der  talte  om  Ung- 
domsforeningen som  en  Kulturspreder  for  de  unge.  Næste 
Taler  var  Ældste  Christian  Nielsen,  der  behandlede  Emnet: 
Næstekærlighed.  Derefter  talte  Ældste  Figat  H.  Breum 
om  en  M. Mands  Pligter  og  Opgaver.  Ungdomsforeningerne 
sluttede  deres  Del  paa  Programmet  med  en  kort  Fremstil- 
ling af  Ungdomsforeningernes  Maal  og  Opgaver  ved  Præsi- 
denten for  U.M.F.  Jørgen  Schmidt. 

Resten  af  Mødet  var  under  Grensforstandeiskabets  Ledelse. 
Distriktspræsident  Enoch  Andersen  gav  e:>  ypperliy  Skildring 
af  Joseph  Smiths  Liv  og  Levned  og  de  Begivenheder,  som 
fandt  Sted  paa  det  Tidspunkt,  Kirken  blev  organiseret.  Mis- 
sionspræsident Orson  B  West  var  Aftenens  sidste  Taler. 
Brd.  West  talte  inspirerende  og  opmuntrende  til  For- 
samlingen og  bar  et  kraftigt  Vidnesbyrd  om  Evangeliets  Gud- 
dommelighed. Der  var   161    til  Stede  ved  dette  Møde. 

Som  Afslutning  paa  den  vellykkede  Konference  afholdt 
Den  kvindelige  Hjælpeforening  en  Bazar  Mandag  Aften  Kl. 
6y2.  Dette  Møde  blev  ledet  af  Præsidentinden  for  Køben- 
havns Kvindelige  Hjælpeforening,  Str.  Valborg  Johansen.  Der 
blev    udført    et    glimrende    Program.    Da   dette  var  Slut,  gik 

Forsamlingen  op  paa  Værelserne,  hvor  der  var  ophængt 
smukke  Haandarbejder,  lavet  af  Søskende  her  i  København. 
Disse,  samt  Forfriskninger  af  forskellig  Art,  blev  solgt  til 
Fordel  for  vore  trængende  her  i  Grenen. 

Gennem  hele  Konferencen  gik  som  en  rød  Traad  en  Kær- 
lighedens og  Opmuntringens  Aand,  saa  alle  de  tilstedevæ- 
rende fik  rigt  Udbytte  af  de  forskellige  Møder.         s.  J. 

Esbjerg: 

Foraarskonferencen  i  Esbjerg  Distrikt  tog  sin  Begyndelse 
Fredag  Aften  den  26.  April  med  Afholdelsen  af  en  Koncert. 
Koret  dirigeredes  af  Musikdirektør  Rostrup;  desuden  med- 
virkede Herr  Erhardt  Iversen,  der  sang  nogle  smukke  Sange, 
og  som  tilligemed  en  anden  Ven  af  Koret  sang  »Gluntarne«. 
Koret  ydede  sin  gode  Indsats,  og  Koncerten  var  særdeles  vel- 
lykket. 

Lørdag  Aften  samledes  Søskende  til  et  Grensmøde,  ved 
hvilket  der  blev  givet  mange  gode  Raad  og  Vejledninger.  Næv- 
nes bør  en  udmærket  Tale  af  Distriktspræsident  Thorvald  Jensen, 
Aarhus,  der  var  ankommet  til  Esbjerg  som  Udsending  fra  Missi- 
onspræsidenten,  der  desværre  selv  var  hindret  i  at  overvære 
Konferencen  Det  glædede  Søskende  meget  atter  at  hilse  paa 
Bid.  Thorvald  Jensen  og  lytte  til  hans  Ord. 

Søndag  Formiddag  fortsattes  Konferencen  med  Præste- 
dømsmøde  Kl.  9.  Mange  af  Brødrene  var  forsamlet  og  mod- 
tog Formaninger  og  Raad  angaaende  deres  Pligter  og  Ansvar 
indenfor  Guds  hellige  Præstedømme    — 

Kl.  10  afholdtes  Søndagsskole,  der  var  mange  til  Stede, 
og  Guds  Aand  var  til  Stede  i  rig  Fylde.  Kl.  2  forsamledes 
Søskende  og  Venner  atter  til  et  Møde,  hvor  Ungdomsfore- 
ningens forskellige  Klasser  blev  repræsenteret.  Der  blev  talt 
om  Klassernes  forskellige  Idealer,  og  man  fik  et  lille  Indblik 
i,  hvor  stort  Arbejdet  er  blot  indenfor  denne  ene  af  Kirkens 
Organisationer. 

Efter  dette  Møde  havde  vi  den  store  Glæde  at  indlemme 
et  nyt  Medlem  i  Jesu  Kristi  Kirke,  Søster  Andrea  Jensen. 
Efter  denne  højtidelige  Handling  blev  Brd.  Peder  Olsen  og 
Brd  Erik  Thomsen  forfremmet  til  Ældster.  Samme  Efter- 
middag blev  Brd  og  Søster  H.  Jensens  lille  Datter  velsignet 
og  fik  Navnet  Eva  Jensen 

Søndag  Aften  afholdtes  Gudstjeneste.  Hovedtaleren  var 
Br.  Thorvald  Jensen  fia  Aarhus.  Der  var  ogsaaandre  gode  Talere, 
og  alle  var  enige  om,  at  det  var  et  godt  og  lærerigt  Møde, 
og  at  vi  i  Sandhed  havde  faaet  noget  af  Værdi  gennem  Af- 
tenen. 

Mandag  Aften  sluttedes  Konferencen  med  en  Bazar  til 
Fordel    for    Den    Kvindelige    Hjælpeforening.    —    Efter  selve 

Bazaren    blev    der    solgt    de    dejligste  Forfriskninger,  og  Sø- 
skende og  Venner  hyggede  sig  i  venskabeligt  Samvær. 

Dermed  var  Esbjerg  Distrikts  Foraarskonference  endt,  og 
endt  godt.  Guds  Åand  var  til  Stede  ved  alle  Møderne,  og 
enhver  modtog  mange  trøstende  Ord  og  Opmuntringer,  og 
mange  gode  Raad  til  Brug  i  det  daglige  Liv. 

D.  N. 


Fra  Missionsmarken. 


(Velsignelser: 

Søndag  den  14.  April  1940  blev  en  Datter  af  Aage  Pedersen  og  Agnes 
Elisabeth  Jensen  Pedersen,  Hammel,  velsignet  af  Brd.  Frede  Thomsen 
og  givet  Navnet  ingerlis  Pedersen. 

Søndag  den  21.  April  1940  fik  Victor  Als  og  Solveig  Elfrida  Johansen 
Als  deres  lille  Datter  velsignet  af  Missionspræsident  Orson  B.  West. 
Barnet  blev  givet  Navnet  Marion  Als. 

^Bryllupper : 

Onsdag  den  15.  April  1940  blev  Gerda  Zander  Hansen,  København  viet 
til  Brd.  Aaron  Sigfred  Andersen.  Vielsen  blev  foretaget  af  Missionspræsi- 
dent Orson  B.  West.  „Stjernen"  ønsker  det  unge  Par  hjerteligt  til  Lykke 
og  nedbeder  Herrens  rigeste  Velsignelser  over  dem. 

0 ester : 

Lørdag  den  2.  Marts  1940  afholdt  Randers  Gren  en  stor  Fastelavns- 
fest, der  paa  alle  Maader  var  meget  vellykket  Der  blev  udført  et  rig- 
holdigt og  udmærket  Program,  blandt  andet  blev  der  givet  flere  klassi- 
ske Musikstykker.  Naar  Festen  blev  en  saadan  Sukces,  som  den  gjorde, 
saa  skyldes  det  ikke  mindst  vore  Venner,  Frk.  Karen  Petersen  og  Herr 
Frede  Sørensen,  som  velvilligt  deltog  i  vort  Program.  Vi  ønsker  herved 
at  overbringe  dem  vor  hjerteligste  Tak.  M.  P. 

København  Ungdomsforening  afholdt  Onsdag  den  20.  Marts  1940 
deres  fjerde  „Guld  og  Grønt  Bal",  som  paa  alle  Maader  blev  en  stor 
Sukces.  Søster  Anny  Breum  blev  kronet  til  Dronning  af  Missionspræsi- 
dent Orson  B.  West.  Anna  Marie  (Mie)  Jensen  og  Inger  Aase  Frede- 
riksen blev  valgt  som  Hofdamer. 

